Diari Oficial de la Generalitat Valenciana


Sumari del DOGV 1097, del 30-06-1989 (1989/814360)

ORDRE de 14 de juny de 1989, de la Conselleria d'Economia i Hisenda, per la qual s'acorda l'adquisició per la Generalitat Valenciana de dues places de garatge ubicades en els soterranis de la Residencia de la 3a Edat Pio XII d'Alacant, carrers Poeta Zorrilla, Dr. Ferran i 30 de març.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1989/06/14/(2)/dof/vci/html**

### Dades del document

Número de DOGV
:   1097

Data del DOGV
:   30-06-1989

Secció del DOGV
:   DISPOSICIONS GENERALS

Número del document
:   1989/814360


Data del document
:   14-06-1989

Organisme emissor
:   Conselleria d'Economia i Hisenda

Tipus de document
:   Ordre

Ordre de 14 de juny de 1989, de la Conselleria d'Economia i Hisenda, per la qual s'acorda l'adquisició per la Generalitat Valenciana de dues places de garatge ubicades en els soterranis de la Residència de la 3a Edat Pio XII d'Alacant, carrers Poeta Zorrilla, Dr. Ferran i 30 de Març.  
Dins les competències que té assignades la Conselleria de Treball i Seguretat Social, es troba l'adquisició d'immobles on dur-les a terme. Les dues places de garatge ubicades als soterranis de la Residència de la 3.ª Edat Pio XN d'Alacant, carrer Poeta Zorrilla, Dr. Ferran i 30 de Març proposades per a l'adquisició, amb la finalitat d'instal·lar-hi les calderes de calefacció de la Residència, es troben situades en el lloc idoni per a poder dotar aquesta Residència de calefacció, ja que la no adquisició suposaria un greu perjudici social en deixar sense calefacció i aigua calenta sanitària la Llar, imprescindible per al seu funcionament, sobretot perquè es tracta d'un col·lectiu de la 3ª Edat.  
Tot això fa aconsellable l'adquisició per la Generalitat Valenciana de les dues places de garatge ubicades en els soterranis de la Residència de la 3ª Edat Pio XII d'Alacant, carrers Poeta Zorrilla, Dr. Ferran i 30 de Març, ja que permetrà la millora en el funcionament de la Residència.  
Per això, d'acord amb el que estableix l'article 30 de la Llei de la Generalitat Valenciana 3/1986, de 24 d'octubre de Patrimoni de la Generalitat Valenciana, i amb la prèvia valoració Tècnica oportuna i informes del Servei de Patrimoni i de la Intervenció General,  
ORDENE:  
Article primer  
S'acorda l'adquisició mitjançant contractació directa a TITOL onerós i en virtut de compra-venda, de les places de garatge següents:  
- Plaça d'aparcament de cotxe, de caràcter privatiu, assenyalada amb el número 29 del soterrani de l?edifici situat a Alacant, en els carrers Poeta Zorrilla, Doctor Ferran i 30 de Març. Ocupa una superfície d'uns trenta-dos metres cinquanta decímetres quadrats, i es troba senyalitzada en el sol mitjançant ratlles reflectores de color groc. Confronta, arribant de l?espai de passos i maniobres: front, passadís de circulació; dreta, plaça de garatge número u-30; esquerra, subsól del xamfrà que recau als carrers Doctor Ferran i 30 de Març; i fons, subsòl del carrer 30 de Març.  
La plaça de garatge descrita és propietat del Sr. Rafael Orts Mas i la Sra. Amparo Collado Corredor. Figura inscrita en el Registre de la Propietat d'Alacant, núm 1, finca núm. 80.825, llibre 1.417, foli 69, inscripció 1ª,  
- Plaça d'aparcament de cotxe, de caràcter privatiu, assenyalada amb el número 27 del soterrani de l?edifici situat a Alacant, en els carrers Poeta Zorrilla, Doctor Ferran i 30 de Març. Ocupa una superfície d'uns trenta-dos metres cinquanta decímetres quadrats, i es troba senyalitzada en el sòl mitjançant ratlles reflectores de color groc. Confronta, arribant de l?espai de passos i maniobres: front, passadís de circulació; dreta, subsòl del xamfrà que recau als carrers Doctor Ferran i 30 de Març; esquerra, plaça de garatge número u-26; i fons, subsòl del carrer Doctor Ferran.  
La descrita plaça de garatge és propietat del Sr. Francisco Pérez Fernández i la Sra. Gloria de Pieri Navarro.  
Figura inscrita en el Registre de la Propietat d'Alacant, núm 1, finca núm. 56.936, llibre 930. foli 218, inscripció 1ª.  
Article segon  
Aquestes places de garatge es troben lliures de càrregues i gravàmens.  
La compra, que necessàriament es formalitzarà en escriptura pública, es realitzarà per un preu de dos milions cent mil pessetes (2.100.000 PTA), import total de les dues places de garatge.  
Les despeses i impostos que se'n deriven seran abonats per les parts, segons la llei.  
Article tercer  
El Servei de Patrimoni de la Direcció General del Tresor i Patrimoni realitzarà els tràmits necessaris per a fer efectiu el que disposa aquesta ordre.  
València, 14 de juny de 1989.  
El Conseller d'Economia i Hisenda,   
ANTONI BIRLANGA CASANOVA


Còpia Permalink ELI